# Steins;Gate: l'àrea de càrrega del déjà-vu

Steins;Gate: l'àrea de càrrega del déjà-vu (劇場版 シュタインズ・ゲート 負荷領域のデジャヴ, Gekijōban Shutainzu Gēto: Fuka Ryōiki no Dejavu) és una pel·lícula d'animació japonesa del 2013 de ciència-ficció produïda per White Fox. És una continuació de l'anime de 2011 Steins;Gate, el qual es basa en el videojoc homònim de la franquícia Kagaku Adobenchā.
La pel·lícula es va estrenar als cinemes del Japó el 20 d'abril de 2013, mentre que el doblatge català es va estrenar al canal lineal del SX3 el 14 de gener de 2024.

## Argument

La pel·lícula té lloc l'agost de 2011, un any després dels esdeveniments de la sèrie d'anime. Després a través de múltiples línies de temps a causa de la invenció dels "D-Mails", és a dir, els missatges de text que es poden enviar al passat, en Rintaro Okabe ha aterrat, teòricament, a l'"Steins Gate", una línia de temps en què cap dels seus amics no haurien mort i en què no existeix un futur governat per SERN, atès que no s'hauria inventat la màquina del temps. Malgrat això, l'Okabe aviat comença a sentir els efectes secundaris dels constants viatges temporals per múltiples línies de temps, que aviat s'acumulen i això fa que l'existència de l'Okabe desaparegui. Així doncs, només la Kurisu Makise, la noia que havia salvat amb els seus esforços, el recorda gràcies als déjà-vus.

## Producció

Steins;Gate: l'àrea de càrrega del déjà-vu es va anunciar per primera vegada al final de la sèrie de televisió d'anime el 13 de setembre de 2011. El tema d'obertura és "Anata no Eranda Kono Toki o" (あなたの選んだこの時を, El moment en què vas prendre la decisió) de Kanako Itō mentre que el tema final és "Itsumo Kono Basho de" (いつもこの場所で, Sempre en aquest lloc) d'Ayane.
La pel·lícula es va estrenar tant en DVD com en Blu-ray Disc al Japó el 13 de desembre de 2013. Se'n van publicar diverses versions; una edició estàndard de DVD, una edició estàndard de Blu-ray Disc, un pack combinat de cinc discos que conté diversos drames radiofònics i un pack combinat de sis discos que conté els drames radiofònics a més de la banda sonora de la pel·lícula.

## Estrena

La pel·lícula es va estrenar als cinemes japonesos el 20 d'abril de 2013 i es va estrenar en BD/DVD el 13 de desembre de 2013.

## Rebuda

La pel·lícula va debutar a la posició número 7 el primer cap de setmana i va recaptar 86.822.800 iens a 18 sales de cinema del Japó. Més tard va recaptar 319.125.723 iens a la taquilla, però va caure al lloc número 12 el tercer cap de setmana. Chiyomaru Shikura va dir més tard al seu compte de Twitter que la pel·lícula havia recaptat més de 500 milions de iens. A més, va revelar que només havia rebut un sol ien en concepte de drets d'autor de la pel·lícula. Famitsu va informar que la pel·lícula havia recaptat més de 550 milions de iens durant la cobertura que van fer sobre la pròxima posada a la venda del Blu-ray i DVD.
Richard Eisenbeis de Kotaku va declarar: "Aquesta pel·lícula és un èxit o un fracàs depenent de si connectes o no amb la Kurisu i l'Okabe, i tenint en compte les increïbles interpretacions dels seus actors de veu, trobo inconcebible no connectar-hi". Toshi Nakamura, també de Kotaku, va procedir a dir que es tractava d'"Un excel·lent epíleg de la història de Steins;Gate".

## Productes derivats

Una adaptació a manga de Reki Kugayama es va publicar a la revista Shōnen Ace de Kadokawa Shoten entre els números de maig i desembre de 2013, publicats el 26 de març i el 26 d'octubre de 2013, respectivament. La sèrie es va recollir en dos volums, publicats el 24 d'abril i el 26 de desembre de 2013. Una sèrie de novel·les de dos volums, escrita per Tatsuya Hamazaki i il·lustrada per Huke, Kyūta Sakai i Bun150, va ser publicada per Kadokawa Shoten amb el segell Kadokawa Sneaker Bunko. Els dos volums es van publicar l'1 de maig i l'1 de juny de 2013.

## Referències

* ↑ «Steins gate: L'àrea de càrrega del déjà-vu». ésAdir. [Consulta: 10 març 2024].
* 1 2 Loo, Egan. «Steins;Gate Science-Fiction Game/Anime Franchise Gets Film (Updated With Teaser)». Anime News Network, 13-09-2011. Arxivat de l'original el 26 juny 2016. [Consulta: 13 setembre 2011].
* ↑ Green, Scott. «"Steins;Gate" Anime Movie Home Video Release Scheduled». Crunchyroll, 12-07-2013. Arxivat de l'original el 15 juliol 2013. [Consulta: 5 gener 2023].
* ↑ Loveridge, Lyenzee. «Steins;Gate Film to Open in 17 Theaters». Anime News Network, 19-10-2012. Arxivat de l'original el 22 octubre 2012. [Consulta: 19 octubre 2012].
* ↑ Loo, Egan. «Steins;Gate Film Slated for April 20». Anime News Network, 01-02-2013. Arxivat de l'original el 17 abril 2016. [Consulta: 17 abril 2016].
* ↑ Lyenzee, Loveridge. «Steins;Gate Film Opens at #7 With 86 Million Yen on 18 Screens». Anime News Network, 22-04-2013. Arxivat de l'original el 24 abril 2013. [Consulta: 24 abril 2013].
* ↑ Hodgkins, Crystalyn. «Japanese Box Office, May 4–5». Anime News Network, 12-05-2013. Arxivat de l'original el 8 juny 2013. [Consulta: 8 juny 2013].
* ↑ Loveridge, Lyenzee. «Steins;Gate Film Box Office Totals 500 Million Yen». Anime News Network, 02-06-2013. Arxivat de l'original el 8 juny 2013. [Consulta: 2 juny 2013].
* ↑ Loo, Egan. «Steins;Gate Film Earns 550 Million Yen at Box Office». Anime News Network, 12-07-2013. Arxivat de l'original el 14 juliol 2013. [Consulta: 12 juliol 2013].
* ↑ Eisenbeis, Richard. «The Steins;Gate Movie is an Emotional Ride Through Time». Kotaku, 23-04-2013. Arxivat de l'original el 25 abril 2013. [Consulta: 23 abril 2013].
* ↑ «「劇場版 STEINS;GATE」エースで先行コミカライズ開始» (en japonès). Natalie.mu, 26-03-2013. Arxivat de l'original el 31 maig 2013. [Consulta: 5 gener 2023].
* ↑ «劇場版 STEINS;GATE (1) 負荷領域のデジャヴ» (en japonès). Kadokawa Shoten. Arxivat de l'original el 10 maig 2015. [Consulta: 5 gener 2023].
* ↑ «劇場版 STEINS;GATE (2) 負荷領域のデジャヴ» (en japonès). Kadokawa Shoten. Arxivat de l'original el 10 maig 2015. [Consulta: 5 gener 2023].
* ↑ «劇場版 STEINS;GATE 負荷領域のデジャヴ 上» (en japonès). Kadokawa Shoten. Arxivat de l'original el 29 desembre 2013. [Consulta: 5 gener 2023].
* ↑ «劇場版STEINS;GATE 負荷領域のデジャヴ 下» (en japonès). Kadokawa Shoten. Arxivat de l'original el 12 octubre 2017. [Consulta: 10 maig 2022].